
R E F E R A T


Spaţiul cu altă destinaţie decât aceea de locuinţă din Timişoara, situat în imobilul din Timişoara, str. Alba Iulia nr.2 (Palatul Culturii), înscris în CF nr.1 Timişoara, nr. top. 249, în suprafaţă de 250,55 m.p., este în proprietatea Primăriei Municipiului Timişoara şi este închiriat la S.C. MEDIAPRO INTERNAŢIONAL S.A. prin Contractul de închiriere pentru suprafeţe locative cu altă destinaţie decât aceea de locuinţă nr.1286/2001 pe perioada 01.06.2001 - 23.05.2005, pentru studio radio-tv.


Datorită reorganizării activităţii societăţii MEDIAPRO INTERNAŢIONAL S.A., aceasta a fost preluată de către Societatea comercială PRO TV S.A. (pentru partea de televiziune) şi Societatea comercială MEDIA PRO S.R.L. (pentru studio radio) care a devenit COMPANIA DE RADIO PRO S.R.L.


PRO TV S.A. şi COMPANIA DE RADIO PRO S.R.L., prin cererea nr.D82005-004330/2005 a solicitat prelungirea contractului de închiriere şi divizarea acestuia în două contracte de închiriere cu cele două societăţi care folosesc spaţiul.


Suprafaţa de 250,55 mp. este folosită astfel: 

- de către PRO TV S.A. în exclusivitate 157,78 mp. şi în comun cu COMPANIA DE RADIO PRO S.R.L. 38,19 mp. din 48,83 mp.; 

- de către COMPANIA DE RADIO PRO S.R.L. în exclusivitate 43,94 mp. şi în comun cu PRO TV S.A 10,64 mp. din 48,83 mp.

În şedinţa Comisiei de aplicare a H.C.L.M.T. nr. 34/1998, din data de 29.09.2005 analizându-se solicitarea s-a hotărât întocmirea unui proiect de hotărâre privind prelungirea contractului de închiriere pe o perioadă de 5 ani cu divizarea acestuia între COMPANIA DE RADIO PRO S.R.L. şi PRO TV S.A. pentru studio radio respectiv studio tv.


Având în vedere cele prezentate,

PROPUNEM :
1. Aprobarea de către Consiliul Local al Municipiului Timişoara a unui proiect de hotărâre privind întocmirea contractelor de închiriere cu: 

a) PRO TV S.A. pentru spaţiul cu altă destinaţie decât aceea de locuinţă în suprafaţă de 195,97 m.p. (157,78 mp. în exclusivitate şi 38,19 mp. din 48,83 mp. în comun cu COMPANIA DE RADIO PRO S.R.L.) situat la etajul III al imobilului din Timişoara, str. Alba Iulia nr.2, înscris în CF nr.1 Timişoara, nr. top. 249, proprietatea Primăriei Municipiului Timişoara, pe o perioadă de 5 ani, cu destinaţia de studio tv;

b) COMPANIA DE RADIO PRO S.R.L. pentru spaţiul cu altă destinaţie decât aceea de locuinţă în suprafaţă de 54,58 m.p. (43,94 mp. în exclusivitate şi 10,64 mp. din 48,83 mp. în comun cu PRO TV S.A.) situat la etajul III al imobilului din Timişoara, str. Alba Iulia nr.2, înscris în CF nr.1 Timişoara, nr. top. 249, proprietatea Primăriei Municipiului Timişoara, pe o perioadă de 5 ani, cu destinaţia de studio radio.

 2. Spaţiile (52’), (56) şi (57) în suprafaţă de 37,63 mp., 16,04 mp. şi 27,90 mp. sunt în comun cu Palatul Culturii deoarece prin acestea se face evacuarea etajului III în caz de necesitate. 

